John Abraham to unravel the truth OF Batla House encounter क्या फर्जी था बाटला हाउस एनकाउंटर? जॉन अब्राहम सामने लाएंगे सच... देखिए टीज़र - Bollywood Hindi News, India TV Hindi
जॉन अब्राहम की फिल्म 'बटला हाउस' का टीजर रिलीज हो गया है।
Published on: July 08, 2019 19:32 IST
Image Source : TWITTER बाटला हाउस एनकाउंटर
मुंबई: अभिनेता जॉन अब्राहम (John Abraham) की आने वाली फिल्म 'बाटला हाउस' जामिया नगर के बाटला हाउस में आतंकवादियों के साथ साल 2008 में हुई कथित मुठभेड़ के पीछे की सच्चाई को उजागर करने का प्रयास करेगी। दिल्ली में 13 सितंबर, 2008 को हुए सिलसिलेवार बम धमाकों में 26 लोगों की मौत हो गई और 133 से अधिक घायल हो गए। इसके बाद दिल्ली पुलिस के स्पेशल सेल की ओर से 19 सितंबर को एक ऑपरेशन चलाया गया, जिसमें बाटला हाउस के एक फ्लैट में छापा मारा था। इस दौरान दो कथित आतंकवादी आतिफ अमीन व मोहम्मद साजिद को पुलिस ने गोली मार दी थी।
Batla house teaser:2008 में हुई इस सच्ची घटना पर बनीं है जॉन अब्राहम की फिल्म, जल्द ही रिलीज होगा ट्रेलर
हालांकि कुछ नेताओं ने इस मुठभेड़ को फर्जी बताया था। जॉन अब्राहम इस फिल्म में डीसीपी संजीव कुमार यादव की भूमिका निभा रहे हैं, जिन्होंने इस ऑपरेशन को अंजाम दिया था। फिल्म की रिलीज से पहले जॉन ने कई टीजर का भी अनावरण किया है। इनमें एक टीजर में एक राजनेता यह बताते हुए दिखता है कि नकली मुठभेड़ में मारे गए लोग छात्र थे। टीजर में विरोध के दृश्य भी दिखाई दे रहे हैं।
अभिनेता जॉन अब्राहम ने ट्विटर पर लिखा, "देशभर में अंतहीन विरोध और बाद में अंतहीन आरोप, सच्चाई की तलाश अभी भी जारी है।"